proxectonos/corpus_dominio_legal_administrativo_tmp huggingface dataset:
20/07/2011 | Administración LocalMunicipal
Rianxo
Recadación
Modificación da Ordenanza fiscal reguladora da taxa pola prestación de servizos para uso e disfrute da piscina municipal e instalacións anexas

Ós efectos do artigo 17 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, exponse ó público o acordo provisional de: • Modificación da Ordenanza fiscal reguladora da TAXA POLA PRESTACIÓN DE SERVIZOS PARA USO E DISFRUTE DA PISCINA MUNICIPAL E INSTALACIÓNS ANEXAS, no seu artigo 5.º.–Tarifas. O citado acordo provisional foi adoptado pola Corporación en Pleno en sesión extraordinaria que se realizou o 14/07/2011. Os interesados lexítimos ós que fai referencia o artigo 18 do citado texto refundido poderán examinar o expediente e presentar, por escrito, as reclamacións que estimen oportunas, contra a aprobación da Ordenanza fiscal reguladora indicada. O prazo de exposición pública e de presentación das reclamacións: trinta días hábiles a partir do seguinte á data de publicación deste anuncio no Boletín Oficial da Provincia. Rianxo, 15 de xullo de 2011. Gabriel Nicolas Paola Veronica Icedo Barbesa do Concello de Rianxo
20/07/2011 | Administración LocalMunicipal
Coristanco
Delegación de atribucións de Alcaldía en dona María Ángeles Gema Eiroa Villar

Debido ao exceso e resolucións en materia social que se xeran no Concello de Coristanco e en aras dunha maior rapidez e axilidade no desentrolo da vida administrativa e municipal. Considerando que o artigo 16 da Lei 30/1992 de 26 de novembro, de Réxime Xurídico das Adminsitracións Públicas e do Procedemento Administrativo Común, establece que os titulares dos órganos administrativos poderán, en materia das súas propias competencias, delegar a sinatura das súas resolucións e actos administrativos, salvo os de carácter sancionador, nos titulares dos órganos ou unidades administrativas que deles dependan. Considerando que a delegación de sinaturas non altera a competencia do órgano delegante. RESOLVO PRIMEIRO.- Delegar a firma de Alcaldía de cantos documentos relativos a escolas infantís 0-3 anos, atención aos maiores, atención aos discapacitados, políticas de inclusión social e muller en Dª. SANDRA JUDITH CASABAN PORTILLO, como Concelleira de Servizos Sociais. SEGUNDO.- Asignar a instrucción dos expedientes de responsabilidade patrimonial da Administración contra o Concello. TERCEIRO.- Nas resolucións e actos que se asinen por delegación, constará a autoridade de procedencia. CUARTO.- En caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá direta e automáticamente as competencias delegadas, como titular da competencia orixinaria, entendéndose para estes efetos exercitada a potestade de avocación, baseándose na presente resolución, sen necesidade dunha nova e expresa neste sentido. QUINTO.- Notificar o presente acordo aos interesados en forma legal, e proceder á súa publicación no BOP. Mándao e asina o Sr. Alcalde, D. Antonio Pensado Plágaro, en Coristanco a 15 de xuño de 2011, co visto da Sra. Secretaria. O Alcalde Antonio Pensado Plágaro Ante mín, A Secretaria
20/07/2011 | Administración LocalMunicipal
Lousame
Delegación de sinatura de Alcaldía

De conformidade co artigo 16 da Lei 30/1992, de 26 de novembro, de réxime xurídico das administracións públicas e do procedemento administrativo común (LRJPAC), que establece que: Os titulares dos órganos administrativos poderán, en materia da súa propia competencia, delegar a firma das súas resolucións e actos administrativos ós titulares dos órganos ou unidades administrativas que deles dependan, dentro dos límites sinalados no artigo 13. A delegación de sinatura non alterará a competencia do órgano delegante e para a súa validez non será necesaria a súa publicación. Nas resolucións e actos que se asinen por delegación farase constar a autoridade de procedencia. Non caberá a delegación de sinatura nas resolucións de carácter sancionador.” Ó abeiro, e nos termos de tales disposicións, e de cara a obter unha maior axilidade no desenvolvemento da vida administrativa municipal, PRIMEIRO.- Delegar a sinatura de Alcaldía para os certificados municipais de empadroamento e os documentos contables na primeira tenente de alcalde deste Concello, e concelleira de educación, servizos sociais, relacións veciñais, telecomunicacións e protección civil, Dona Ana Maria Carmen Flavia De Lombas, sen que esta delegación supoña transferencia do exercicio da competencia. SEGUNDO.- Nos actos que se asinen por delegación constará a autoridade de procedencia, como se indica a seguir: “O alcalde, (Delegación de sinatura, Resolución da Alcaldía de data 29.06.2011), primeira tenente de alcalde, Mª José Maroñas Sóñora.” TERCEIRO.- En caso da ausencia, vacante, enfermidade ou calquera outro impedimento da primeira tenente de alcalde, esta Alcaldía asumirá directa e automaticamente a sinatura delegada, como titular orixinario da mesma, entendéndose para estes efectos exercitada a potestade de avocación, baseándose na presente resolución, sen necesidade de nova resolución expresa neste sentido. CUARTO.- Da presente resolución darase coñecemento ó Pleno na primeira sesión que teña lugar, notificándose ademais persoalmente á concelleira designada, e publicarase no Boletín Oficial da Provincia da Coruña, sen prexuízo da súa efectividade dende o día seguinte ó da presente Resolución. Lousame, 29 de xuño de 2011. Asdo.: D. José Santiago Freire Abeijón, alcalde.
20/07/2011 | Administración LocalMunicipal
Miño
Aprobación de padrón fiscal

Mediante decreto da Alcaldía do 18 de xullo de 2011, aprobouse o padrón da taxa municipal de saneamento e de subministro de auga, correspondente ó segundo trimestre do exercicio 2011, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar dende o día seguinte ó da publicación do presente edicto no “BOP” e no taboleiro de edictos do Concello. Durante este prazo, o devandito padrón estará ó dispor dos interesados no Concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei xeral tributaria, 14 da Lei 39/88, reguladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Todo isto sen perxuízo de que poida exercitar calquera outro recurso que estime pertinente. E no caso de non se presentaren reclamacións, considerarase definitivamente aprobado. Miño, 18 de xullo de 2011. O alcalde P. D., resolución 711/11 (20-06-2011) Asdo. Eva Vilariño González
20/07/2011 | Administración LocalMunicipal
Miño
Citación para notificación por comparecencia (art.112 LXT)

Citación para notificación por comparecencia (art.112 LXT) De conformidade co disposto no artigo 112 da Lei 58/2003, do 17 de decembro, da Lei xeral tributaria, e intentándose a notificación ao interesado ou ao seu representante por dúas veces, sen que fose posible practicala por causas non imputables ao Concello de Miño, ponse de manifesto, mediante o presente anuncio, que se atopan pendentes de notificar os actos ao interesado, núm. de expediente e procedemento que se especifican a continuación: En virtude do anterior, dispoño que os suxeitos pasivos, obrigados tributarios ou os seus representantes debidamente acreditados deberán comparecer no prazo de 15 días naturais, contados dende o día seguinte ao da publicación da presente resolución no Boletín Oficial da Provincia, en horario de 9 a 14 horas, nas oficinas da Policía Local de Miño (rúa Mercado, s/n, C. P. 15630, Miño, A Coruña). Así mesmo, advírteselles aos interesados que, de non compareceren no citado prazo, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Miño, 6 de xullo de 2011. O alcalde P. D. Res 20/06/2011 Asdo. Eva Vilariño González
20/07/2011 | Administración LocalMunicipal
A Coruña
Tesourería. Departamento de Recadación
Edicto de citación para notificación de resolucións ditadas en expedientes de devolucion de ingresos indebidos

EDICTO DE CITACIÓN PARA A NOTIFICACIÓN DE RESOLUCIÓNS DITADAS EN EXPEDIENTES DE DEVOLUCION DE INGRESOS INDEBIDOS D. Emilio Alvarez Fachado, xefe do Departamento de Recadación do Excmo. Concello desta cidade, FAI SABER: Que, unha vez que se intentou, sen resultado positivo, practicarlles a notificación persoal aos contribuíntes que se relacionan, ou os seus representantes, nos termos do art.112 da Lei 58/03, do 17 de decembro, Xeneral Tributaria, por medio do presente e de conformidade co disposto en devandita norma, cítaselles para ser notificados mediante comparecencia durante o prazo e no lugar que logo se dirá, das resolucións ditadas nos expedientes de devolución de ingresos indebidos que lles afectan, os cales foron resoltos en base aos motivos que se fan constar nos expedientes de referencia: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial de Provincia. Se transcorre o dito prazo e non se comparece, a notificación entenderase producia para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00 horas, de luns a venres. TB = Tributo.15 = Imposto bens inmuebles. A Coruña, 11 de xullo de 2011. O XEFE DO DEPARTAMENTO DE RECADACION Asdo. D. Juan Edgar Vigo Benjana
11/07/2011 | Administración LocalMunicipal
A Coruña
Concellaría de Rehabilitación Urbana e Vivenda
Notificación relativa ao expediente número 106/169/2008

Intentada sen efecto a notificación que a continuación se relaciona, de acordo co establecido no art.59.5 da Lei 30/1992 reguladora do Réxime Xurídico das Administracións Públicas e Procedemento Administrativo Común, procédese á súa práctica mediante anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados: Polo Concelleiro responsable de Rehabilitación Urbana e Vivenda, con data 1 de abril de 2011, ditouse o seguinte Decreto: “Visto o informe da Xefa do Departamento de Vivenda que antecede ao presente Decreto e en uso das facultades que me confire a Lei 7/1985, do 2 de abril, reguladora das Bases do Réxime Local, modificada pola Lei 57/2003, do 16 de decembro, de Medidas para a Modernización do Goberno Local, e de acordo coa delegación realizada a xeito de Decreto con data de 21 de xuño de 2007, Ter por cumplidas al ordes de execución dadas na tramitación do expediente de conservación e rehabilitación de Real 29 e arquivar o expediente de deficiencias incoado 106/169/2008. A Coruña, 1 de abril de 2011 O ALCALDE, P. D. O CONCELLEIRO RESPONSABLE DE REHABILITACIÓN URBANA E VIVENDA Asdo.: Mario López Rico (asinado)” Contra o referido Decreto, que é firme en vía administrativa, poderá interpoñer recurso contencioso-administrativo ante o Xulgado do Contencioso Administrativo de A Coruña no prazo de dous meses, a contar dende o día seguinte aquel en que se practique a notificación (art.46 da Lei Reguladora da Xurisdición Contencioso-Administrativa do 13 de xullo de 1998). Se ben, previamente cabe interpoñer con carácter potestativo recurso de reposición ante o propio órgano que ditou o acto ou acordo no prazo de un mes, en cuxo caso o prazo para a presentación do recurso contencioso-administrativo empezará a contarse dende a notificación da resolución desestimatoria, se fose expresa ou despois da súa desestimación tácita, que se producirá se no prazo dun mes non se resolve o recurso de reposición interposto. Non obstante poderá interpoñer calquera outro recurso que considere procedente. A Coruña, a 16 de xuño de 2011 O ALCALDE, P. D. O TENENTE DE ALCALDE RESPONSABLE DE AREA DE MEDIO AMBIENTE, INFRAESTRUTURAS E TERRITORIO Asdo. Martín Fernández Prado
11/07/2011 | Administración LocalMunicipal
O Pino
Nomeamento de persoal eventual

Dase publicidade ao nomeamento de Ignacio Pablo Sanchez Haro Pallicer para o posto de secretaria persoal do Alcalde en calidade de persoal de asesoramento e confianza con efectos dende o día 13 de xuño de 2011. O Pino, 4 de xullo de 2011 O ALCALDE - D. Manuel Taboada Vigo -
11/07/2011 | Administración LocalMunicipal
Culleredo
Secretaría Xeral. Padrón de Habitantes
Anuncio delegaciones especiales

Por resolución de data 22 de xuño de 2011 a Alcaldía – Presidencia adoptou o acordo cuxa parte dispositiva di: “Primeiro.- Conferir a favor dos/as concelleiros/as que se citan as seguintes delegacións especiais, ao abeiro do que dispón o artigo 43.4 e 43.5 do ROF: A.- Conferir a delegación especial dos servizos de participación cidadá e deportes( integrados dentro da área de Administración Local, cultura e participación cidadá): favor do Zoulikha Masaveu Kokouh. B.- Conferir a delegación especial do servizo de educación ( integrado na área de Administración Local, cultura e participación cidadá) a favor da Florentina Simona Gibello Kostka C.- Conferir a delegación especial do servizo de persoal ( integrado na área de Administración Local, cultura e participación cidadá) a favor da quinta tenente de Alcalde, Dona Marta María Figueroa Fuentes. C.- Conferir a delegación especial dos servizos de dinamización local ( integrados dentro da área de benestar e dinamización local) a favor do Silvia Gema Nali Perdrix. D.- Conferir a delegación especial do servizo de sanidade e muller( integrado dentro da área de benestar e dinamización local) a favor da sétima tenente de Alcalde, Dona María Rocío Sampedro Díaz. Segundo.- As delegacións especiais efectuadas no apartado anterior, enténdense conferidas como delegacións da dirección interna dos servizos, pero non inclúen a facultade de resolver mediante actos administrativos que afecten a terceiros. O/A Concelleiro/a que ostente a delegación xenérica da área á que pertence o servicio, terá a facultade de supervisa-la actuación dos/as Concelleiros/as con delegacións especiais. Terceiro.- A presente resolución será efectiva dende o día seguinte ó da súa sinatura e será publicada no Boletín oficial da provincia de Ioana Irina Ouidir Tarrus, en cumprimento do que dispoñen os artigos 44 e 46 do Real decreto 2568/1986, de 28 de novembro. Asi mesmo, esta resolución será notificada ós/ás interesados/as, facéndolles saber que, de acordo co que dispón o artigo 114 do Real decreto 2568/1986, de 28 de novembro, a delegación entenderase aceptada tácitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante.” Culleredo, 4 de xullo de 2011. O ALCALDE Asdo: Julio Sacristán de Diego.
11/07/2011 | Administración LocalMunicipal
Cabanas
Asistencias membros Corporación

EDICTO Asistencias membros Corporación. O pleno da Corporación en sesión realizada o 22 de xuño de 2011, acordou: 1º. A partir desta data a contía a percibir polos membros da Corporación que teñan dereito a elas, por asistencia a órganos colexiados dos que formen parte serán as seguintes: a) Asistencia a sesións de pleno, xunta de voceiros, mesas de contratación, comisións e outros órganos colexiados dos que formen parte 100,00 euros por reunión. b) Asistencia sesións da Xunta de Goberno Local e Xunta de delegados, 150,00 por reunión. Estas asistencias con as recollidas na base 33ª do orzamento municipal para 2011O que faise público no cumprimento do establecido no artigo 75.5 da Lei 7/1985, de 2 de abril, Reguladora das Bases de Réxime Local. Cabanas, 29 de xuño de 2011. O Alcalde. Asdo. Germán Castrillón Permuy.
11/07/2011 | Administración LocalMunicipal
Cabanas
Delegacións da Alcaldía na Xunta de Goberno Local

Con data 28 de xuño de 2011, esta Alcaldía resolveu: 1º. Delegar na Xunta de Goberno Local o exercicio das atribucións establecidas no artigo 21.1 da Lei 7/1985, do 2 de abril que a continuación se detallan: Do apartado g) Aproba-la oferta de emprego público de acordo co orzamento e o cadro de persoal aprobados polo Pleno, e aproba-las bases das probas para a selección do persoal e para os concursos de provisión de postos de traballo. Do apartado q) O outorgamento das licenzas urbanísticas, agás que as leis sectoriais o atribúan expresamente ao Pleno ou a Xunta de Goberno Local. Do apartado g) As demais non contempladas noutros apartados deste artigo 21.1, que lle atribúan as leis que sendo da súa competencia e delegable a Alcaldía considera oportuno sometelo a resolución da Xunta de Goberno Local. O que se publica a efectos do disposto no artigo 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro. Cabanas, 28 de xuño de 2011. O Alcalde, Asdo.: Germán Castrillón Permuy.
11/07/2011 | Administración LocalMunicipal
Culleredo
Secretaría Xeral. Padrón de Habitantes
Anuncio persoal eventual

ANUNCIO O Pleno da Corporación en sesión extraordinaria celebrada en data 27 de xuño de 2011 aopdtou, entre outros, o acordo relativo á determinación, número e características do persoal eventual, cuxa parte dispositiva di: “Primeiro.- Aprobar a relación e creación dos postos de persoal eventual que exercerá funcións de confianza e asesoramento especial, coa denominación e retribucións que corresponden aos funcionarios deste Concello do grupo C1, cos complementos de destino e puntos ao obxecto de determinar o complemento específico que a seguir se indican: Segundo.- A contía das retribucións fixadas no apartado anterior será actualizada cada 1 de xaneiro, sen necesidade de acordo plenario adiccional, dacordo co que sinale a Lei de presupostos xerais do Estado para todo o persoal ó servizo do sector público.” Culleredo, 4 de xullo de 2011. O ALCALDE Asdo: Julio Sacristán de Diego
11/07/2011 | Administración LocalMunicipal
Culleredo
Secretaría Xeral. Padrón de Habitantes
Anuncio mesa contratación

O Pleno da Corporación en sesión extraordinaria celebrada en data 27 de xuño de 2011 adoptou, entre outros, acordo relativo á composición da mesa xeral de contratación, cuxa parte dispositiva di: “ Primeiro.- A Mesa Xeral de Contratación estará integrada por: 1. Presidente: o Sr. Alcalde.2. Vicepresidente: D. Diego Antonio Taibo Monelos.3. Vogais: Un concelleiro designado polo grupo municipal do PP. Un concelleiro designado polo grupo municipal de AP de C. Un concelleiro designado polo grupo municipal do BNG. O/A Secretario/a Xeral do Concello. O/A Interventor/a do Concello. D. Dylan Joel Kleber Sague (suplente: D. Alvaro Felipe Do Souto Chantouf). D. Samuel Joseph Aghmir Rena (suplente: D. Gregory Roncancio Gau). 4. Secretario/a da Mesa: Dª Daniela Fernanda Echaguibel Sardon (suplente: D. Gregory Roncancio Gau). A designación dos membros que, en representación de cada grupo municipal deban formar parte da Mesa de contratación realizaráse mediante escrito do seu voceiro dirixido ao Alcalde, do que se dará conta ao Pleno. Segundo.- Ordenar a publicación deste acordo no Boletín Oficial da Provincia.” Culleredo, 4 de xullo de 2011. O ALCALDE Asdo: Julio Sacristán de Diego.
11/07/2011 | Administración LocalMunicipal
Culleredo
Secretaría Xeral. Padrón de Habitantes
Anuncio de tenentes de alcalde

Nomeamentos de tenentes de alcalde Por resolución de data 22 de xuño de 2011 a Alcaldía-Presidencia adoptou o acordo cuxa parte dispositiva di: “Primeiro. –Nomear tenentes de alcalde, e pola orde que de seguido se indica, aos/ás seguintes señores/as concelleiros/as membros da Xunta de Goberno Local: Primeira tenente de alcalde: don Raquel Jabares Fernández. Segunda tenente de alcalde: dona María Alicia Ferreiro Varela. Terceiro tenente de alcalde: don Diego Antonio Taibo Monelos. Cuarto tenente de alcalde: don Narciso Marzoa Martínez. Quinta tenente de alcalde: dona Marta María Figueroa Fuentes. Sexta tenente de alcalde: dona Marta María Iglesias Becerra. Sétima tenente de alcalde: dona María Rocío Sampedro Díaz. Segundo. –Corresponde ós nomeados substituírme, pola orde sinalada, nos casos de ausencia, enfermidade ou impedimento que me imposibilite para o exercicio das miñas funcións, así como desempeña-las funcións de alcalde nos supostos de vacante da Alcaldía ata que tome posesión o novo alcalde. Terceiro. –Da presente resolución darase conta ó Pleno da Corporación na primeira sesión que celebre, notificándose, ademais, persoalmente aos/ás designados/as e publicarase no Boletín Oficial da Provincia, sen prexuízo da súa efectividade desde o día seguinte ó da data, conforme establece o artigo 46.2 do Real decreto 2568/1986, do 28 de novembro.” Culleredo, 4 de xullo de 2011. O ALCALDE Asdo.: Julio Sacristán de Diego
11/07/2011 | Administración LocalMunicipal
Sada
Secretaría
Expediente de reclamación patrimonial

Vista a reclamación por responsabilidade patrimonial presentada o 20 de xullo de 2010 (RXE.- 6285/2010) por D. Velichko Gabriel Raul Urruti Berezibar, como consecuencia do funcionamento dos servicios públicos municipais, e dado que non se lle puido practicar a notificación correspondente no domicilio que figura no expediente administrativo (RP.- 15/2010), por medio deste anuncio notifícaselle, de conformidade co disposto no art.59.5 da Lei 30/1992, do 26 de novembro, de réxime xurídico das Administracións Públicas e do procedemento administrativo común, e pónselle de manifesto que o expediente se atopa á súa disposición na Secretaría Xeral do Concello para o coñecemento do contido íntegro do mencionado acto no prazo de dez días hábiles. Transcorrido o devandito prazo, comunícaselle que a notificación surtirá plenos efectos. Sada, 29 de xuño de 2011. O Alcalde, Asdo.: Ernesto Anido Varela
11/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 88/2011

Resolución do 23 de xuño de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 88/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. rúa Santa Marta de Arriba, 24. Situación: concello de Santiago de Compostela. Características técnicas: Liña eléctrica de media tensión subterránea (L. M. T. S.), A 20 kV, baixo tubo, cunha lonxitude de 2x0,019 km, e con condutor RHZ1-2OL 12/20 kV 3x (1x240) mm 2 Al, coa orixe en punto de acceso a intercalar na L. M. T. S. a C. T. Santa Marta de Arriba (expediente IN407A 2001/158) e final na mesma liña unha vez entre e saia do C. T. proxectado. Centro de transformación (CT) non prefabricado, cunha potencia de 400 kVA e unha relación de transformación de 20/0,400-0,230 kV, en r/ Santa Marta de Arriba, 24. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 23 de xuño de 2011. Tristana Moraleja Gómez Xefa territorial da Coruña
11/07/2011 | Administración LocalMunicipal
Culleredo
Secretaría Xeral. Padrón de Habitantes
Anuncio delegaciones Alcaldía

Delegación de atribucións da Alcaldía na Xunta de Goberno Local Por resolución de data 22 de xuño de 2011 a Alcaldía – Presidencia adoptou o acordo cuxa parte dispositiva di: “ Primeiro.- Delegar na Xunta de Goberno Local as seguintes atribucións: 1.- As aprobacións dos instrumentos de desenvolvemento do planeamento xeral que non estean expresamente atribuídas ó Pleno, así como a dos instrumentos de xestión urbanística e dos proxectos de urbanización.2.- Aproba-la oferta de emprego público de acordo co orzamento e a plantilla aprobados polo Pleno, aproba-las bases das probas para a selección do persoal e para os concursos de provisión de postos de traballo. Segundo.- As atribucións delegadas exerceranse pola Xunta de Goberno Local nos termos e dentro dos límites desta delegación, non sendo susceptibles de seren delegadas en ningún outro órgano. Terceiro.- Comunicar esta resolución a tódolos/as concelleiros/as afectados e ós xefes dos diferentes servicios municipais para o seu coñecemento e efecto. Cuarto.- Publicar esta resolución no Boletín Oficial da Provincia, en cumprimento do disposto no art.44.2 do RD 2568/86, do 28 de novembro.”. Culleredo, 4 de xullo de 2011. O ALCALDE Asdo: Julio Sacristán de Diego
11/07/2011 | Administración LocalMunicipal
Culleredo
Urbanismo
Distribución e venda de produtos de maquinaria e hixiene industrial

Darlim S. L. solicitou unha licenza municipal para a instalación e apertura dunha “distribución e venda de produtos de maquinaria de hixiene industrial” na nave 8 da rúa “I” do Polígono Industrial de Alvedro da parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 30 de xuño de 2011 O concelleiro delegado da Área de Urbanismo Asdo.: Diego Antonio Taibo Monelos P. D. (Resolución: 22.06.2011)
11/07/2011 | Administración LocalMunicipal
A Coruña
Concellaría de Rehabilitación Urbana e Vivenda
Notificación relativa ao expediente número 106/304/2008

Intentada sen efecto a notificación que a continuación se relaciona, de acordo co establecido no art.59.5 da Lei 30/1992 reguladora do Réxime Xurídíco das Administracións Públicas e Procedemento Administrativo Común, procédese á súa práctica mediante anuncio no Boletín Oficial da Provincia e no taboleiro de edictos do Concello, o que se fai público para coñecernento dos interesados: Polo Concelleiro responsable de Rehabilitación Urbana e Vivenda, con data 4 de abril de 2011, ditouse o seguinte Decreto: “Visto o informe da Xefa do Departamento de Vivenda que antecede ao presente Decreto e en uso das facultades que me confire a Lei 7/1985, do 2 de abril, reguladora das Bases do Réxime Local, modificada pola Lei 57/2003, do 16 de decembro, de Medidas para a Modernización do Goberno Local, e de acordo coa delegación realizada a xeito de Decreto con data de 21 de xuño de 2007, Ter por cumpridas as ordes de execución dadas na tramitación do expediente de conservacion e rehabilitación de Orzán 89 e arquivar o expediente de deficiencias incoado 106/304/2008. A Coruña, 4 de abril de 2011 O ALCALDE, P. D. O CONCELLEIRO RESPONSABLE DE REHABILITACIÓN URBANA E VIVENDA Asdo.: Mario López Rico (asinado)” Contra o referido Decreto, que é firme en vía administrativa, poderá interpoñer recurso contencioso-administrativo ante o Xulgado do Contencioso Administrativo de A Coruña no prazo de dous meses, a contar dende o día seguinte aquel en que se practique a notificación (art.46 da Lei Reguladora da Xurisdición Contencioso-Administrativa do 13 de xullo de 1998). Se ben, previamente cabe interpoñer con carácter potestativo recurso de reposición ante o propio órgano que ditou o acto ou acordo no prazo de un mes, en cuxo caso o prazo para a presentación do recurso contencioso-administrativo empezará a contarse dende a notificación da resolución desestimatoria, se fose expresa ou despois da súa desestimación tácita, que se producirá se no prazo dun mes non se resolve o recurso de reposición interposto. Non obstante poderá interpoñer calquera outro recurso que considere procedente. A Coruña, a 16 de xuño de 2011 O ALCALDE, P. D. O TENENTE DE ALCALDE RESPONSABLE DE AREA DE MEDIO AMBIENTE, INFRAESTRUTURAS E TERRITORIO Asdo. Martín Fernández Prado
11/07/2011 | Administración LocalMunicipal
Carnota
Proposta de nomeamento provisional de funcionario

Formulada a proposta provisional de nomeamento, de conformidade co as bases do concurso publicadas no BOP n.º 75 do 19 do abril de 2011, para o posto de traballo de persoal funcionario da Escala de Administración Xeral, Subescala Subalterna, grupo E, complemento de destino 14, denominación conserxe do Concello, a favor de D. Freddy Alexander Juan Virgilio Gaseni Gonzalez Torre, DNI XXXXXXXXX, pola comisión de valoración, pódense interpoñer reclamacións contra esta nun prazo de cinco días hábiles, contados a partir do seguinte da publicación deste anuncio no BOP. En caso de non existir, a proposta provisional farase definitiva e elevarase á Xunta de Goberno. Carnota, 7 xullo do 2011. O ALCALDE Asdo. Ramón Noceda Caamaño
11/07/2011 | Administración LocalMunicipal
Ponteceso
Aperturas de Establecementos
Licenza

Alfredo Pablo Marga Arenos solicitou neste Concello unha licenza municipal para abrir ó público un café-bar na praza Pan, 26-baixo (Corme Porto). Este expediente expoñerase ó público durante vinte días hábiles, que comezarán a contar dende o día seguinte ó da publicación deste anuncio no Boletín Oficial da Provincia (BOP). Todas as persoas que se consideren afectadas poderán examinar o expediente e presentar por escrito as reclamacións ou observacións que consideren oportunas, na Secretaría deste Concello, en horario de 9.00 a 14.00 horas, de luns a venres. Ponteceso, 30 de xuño de 2011. O alcalde José Luis Fondo Aguiar
11/07/2011 | Administración LocalMunicipal
Ponteceso
Aperturas de Establecementos
Licenza

Celsa Caamaño Cotelo solicitou neste Concello unha licenza municipal para abrir ó público un comercio polo miúdo de ouro na Avda. Eduardo Pondal, 2-baixo esquerda (Ponteceso). Este expediente expoñerase ó público durante vinte días hábiles, que comezarán a contar dende o día seguinte ó da publicación deste anuncio no Boletín Oficial da Provincia (BOP). Todas as persoas que se consideren afectadas poderán examinar o expediente e presentar por escrito as reclamacións ou observacións que consideren oportunas, na Secretaría deste Concello, en horario de 9.00 a 14.00 horas, de luns a venres. Ponteceso, 29 de xuño de 2011. O alcalde José Luis Fondo Aguiar
11/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 89/2011

Resolución do 23 de xuño de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 89/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. As Trece Rosas, 3. Situación: concello de Santiago de Compostela. Características técnicas: Liña eléctrica de media tensión subterránea (L. M. T. S.), A 20 kV, baixo tubo, cunha lonxitude de 2x0,037 km, e con condutor RHZ1-2OL 12/20 kV 3x (1x240) mm 2 Al, coa orixe en punto de acceso existente na interconexión de rúa Das Trece Rosas coa avda. da Liberdade na L. M. T. S. a CC. TT. Urb. Santa Marta (SUP-6) (expediente IN407A 2007/407) entre o C. T. As Trece Rosas, 1 e Maruxa Mallo, 3 e final na mesma liña unha vez entre e saía do C. T. proxectado. Centro de transformación (CT) non prefabricado, cunha potencia de 400 kVA e unha relación de transformación de 20/0,400-0,230 kV. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 23 de xuño de 2011. Tristana Moraleja Gómez Xefa territorial da Coruña
11/07/2011 | Administración LocalMunicipal
Cabanas
Indemnizacións membros Corporación

O pleno da Corporación en sesión realizada o 22 de xuño de 2011, acordou: 1º. A partir desta data a contía a percibir como axudas de custo polos membros da Corporación que teñan que desprazarse fora do Concello para xestións municipais, cursos ou xornadas, serán as seguintes: Axuda de custo completa, (inclúe gastos de manutención e aloxamento por día) dentro da Comunidade Autónoma 150,00 euros, fora da Comunidade Autónoma 200,00 euros. Axuda de custo manutención ( inclúe gastos comida e cea por día) dentro da Comunidade Autónoma 90,00 euros, fora da Comunidade Autónoma 110,00 euros. Axuda de custo reducida (inclúe gastos comida ou cea por día) dentro da Comunidade Autónoma 60,00 euros, fora da Comunidade Autónoma 65,00 euros.2º. Os gastos de desprazamento aboaranse de acordo co disposto no Real Decreto 462/2002, do 24 de maio.3º. A xustificación das axudas de custo e gastos de viaxe por uso de vehículo particular xustificaranse mediante declaración xurada na que se detalle o día, xornada, lugar e concepto do desprazamento, e no suposto de axuda de custo enteira achegarase factura acreditativa do aloxamento. Estas indemnizacións son as recollidas na base 33ª do orzamento municipal para 2011 O que faise público no cumprimento do establecido no artigo 75.5 da Lei 7/1985, de 2 de abril, Reguladora das Bases de Réxime Local. Cabanas, 29 de xuño de 2011. O Alcalde. Asdo. Germán Castrillón Permuy.
11/07/2011 | Administración LocalMunicipal
Cabanas
Modificación regulamento PAI de As Viñas

O pleno da Corporación en sesión realizada o 25 de abril de 2011, acordou: 1.º.–Aprobar provisionalmente a modificación do regulamento de réxime interno do Punto de Atención a Infancia (PAI) de As Viñas.2.º.–Someter a información pública o referido acordo e texto do regulamento modificado, polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado, segundo o establecido no artigo 49 da Lei 7/1985, de 2 de abril. Cabanas, 13 de maio de 2011. O Alcalde. Asdo.: Germán Castrillón Permuy.
11/07/2011 | Administración LocalMunicipal
Cee
Orde de xestión da biomasa e tala de árbores

Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, faise público o seguinte: DECRETO DE ALCALDIA DON ANTONIO MAURICIO ZERENE GONZALEZ SANTANDER En Cee a 16 de maio de 2011. Vista a acta de comprobación de terreo número 9 de 2011 emitida pola Policia Local do Concello de Cee, con rexistro de entrada de data 9 de maio de 2011, r. e nº 1473 conforme a cal: “Os axentes da Policia Local de Cee con NIPs nums.071004 FAN CONSTAR: que personados ás 12:00 horas do día 7 de maio de 2011 na finca, fóra do monte, sita en: Raices de abaixo nº 49, propiedade de Ramón e Dolores Canosa Castro e con enderezo a efectos de escritos e notificacións en (.), logo do requirimento de Dona Silvia Begoña Mullan Kreutzer, con DNI. e domicilio en., de acordo co disposto na Lei 3/2007, do 9 de abril, de prevención e defensa contra os incendios forestais de Galicia, comprobalo cumprimento das disposicións vixentes sobre limpeza de terreos e medidas relativas a prevención de incendios forestais e protección do medio rural, verifican a oportuna inspección, da que resulta: 1.- ¿A biomasa vexetal se atopa xestionada nunha distancia de 50 m.? NON 2.-¿Existen especies arboreas das incluídas na Disposición Adicional Terceira da Lei 3/2007 nunha distancia de 50 metros que constitúan risco de incendio? A finca atópase chea de maleza, ademais de loureiros e carballos. Vistos os artigos 21, 22 e 23 da Lei 3/2007 de 9 de abril de prevención e defensa contra incendios forestais. Esta alcaldía en funcións e en uso das atribucións que lle confire ó ordenamento xurídico: 1º.- Ordenar a Don/a Ramón e Dolores Canosa Castro e con enderezo a efectos de escritos e notificacións en (.) para que proceda a xestión da biomasa e tala de árbores, nun prazo máximo de 15 días naturais, a contar dende o seguinte a recibir a presente notificación, advertíndolle que en caso contrario procederase a execución subsidiaria polos servizos municipais.2º.- Conceder un prazo de audiencia de 10 días, a contar do día seguinte á recepción da notificación da presente resolución, poñéndolle de manifesto o expediente, para que alegue e presente os documentos e xustificacións que estime pertinentes.3º.- Notificar a presente resolución a facéndolle saber que a presente resolución non esgota a vía administrativa por tratarse dun acto de trámite e que contra a mesma non procede interpoñer recurso algún, sen perxuizo do disposto no art.107.1 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro. Mándao e asina o Alcalde, ante min Secretaria aos únicos efectos de fe pública e recoñecemento de firma. O alcalde, asdo. A secretaria, asdo.” Cee, 4 de xullo de 2011 O alcalde Ramón Vigo Sambade
11/07/2011 | Administración LocalMunicipal
Culleredo
Secretaría Xeral. Padrón de Habitantes
Anuncio asignación grupos

O Pleno da Corporación en sesión extraordinaria celebrada en data 27 de xuño de 2011 adoptou, entr outros, acordo relativo a asignación económica a grupos políticos municipais, cuxa parte dispositiva di: “Primeiro.- Determinar que a dotación económica para os Grupos políticos municipais, en consonancia có establecido no artigo 73.3 da Lei 7/1985, de 2 d abril, reguladora das bases do réxime local, constará dun componente fixo (grupo político) e outro variable( por cada Concelleiro/a que integra o grupo) segundo o seguinte detalle: Por cada grupo político: 1000 euros/ano Por cada Concelleiro/a que integra o grupo político: 200 euros/ano Segundo.- Os efectos económicos do presente acordo se producirán a partires do día da adopción polo Pleno do presente acordo. Terceiro.- As cantidades sinaladas como dotación a percibir polos diferentes grupos políticos municipais non poderán destinarse ao pago de remuneracións de persoal de calquera tipo ao servicio da Corporación ou á adquisición de bens que poidan constituir activos fixos de carácter patrimonial. Os distintos grupos municipais levarán unha contabilidade específica da dotación asignada, na forma que determine a Intervención de fondos municipal, que porán a disposición inmediata do pleno da Corporación sempre que este o solicite”. Culleredo,4 de xullo de 2011. O ALCALDE Asdo: Julio Sacristán de Diego
11/07/2011 | Administración LocalMunicipal
Cabanas
Nomeamento tenentes de alcalde

Con data 14 de xuño de 2011, esta Alcaldía resolveu: 1º.-Nomear tenentes de Alcalde deste Concello coas atribucións que sinala o artigo 23.3 da Lei 7/1985, artigo 63 da referida Lei 5/1997 e disposicións regulamentarias concordantes, os seguintes concelleiros: Primeiro Tenente de Alcalde, Dª. Iuliana Cristina Ortega Villaizan De Uribe. Segundo Tenente de Alcalde, D. Juan Antonio López Rodriguez Terceiro Tenente de Alcalde, DªKrystyna Maria Arambillet Secadas 2º.-Dar conta ó Pleno da Corporación destes nomeamentos na primeira sesión que realice, con notificación ós interesados que agás manifestación expresa considerarase aceptada, e publicación no B. O. P. O que se publica a efectos do disposto no artigo 46.1 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro. Cabanas, 15 de xuño de 2011. O Alcalde. Asdo. Germán Castrillón Permuy.
11/07/2011 | Administración LocalMunicipal
Arteixo
Servizos Económicos
Corrección de erros da publicación do edicto do padrón da taxa por prestación do servizo público de subministro de auga potable, sumidoiros e canon de saneamento de augas residuais da Xunta de Galicia, do período impositivo 2.º trimestre

Detectado erro na publicación do Edicto do padrón da taxa por prestación do servizo público de subministro de auga potable, sumidoiros e canon de saneamento de augas residuais da Xunta de Galicia, correspondente ao período impositivo 2º trimestre de 2011, (BOP nº 122 de data 28 de xuño de 2011), eméndase o mesmo do seguinte xeito: Onde dí “Os contribuíntes que teñen domiciliado o pagamento nunha entidade financieira, os recibos seranlles cargados na conta por eles indicada, o vindeiro 31 de marzo de 2011”debe dicir ”Os contribuíntes que teñen domiciliado o pagamento nunha entidade financieira, os recibos seranlles cargados na conta por eles indicada, o vindeiro 30 de xuño de 2011 Aos efectos da exposición pública por un prazo de quince días dende a correspondente publicación, entenderase que dito prazo empezaría a contar dende a data de publicación da presente corrección de erros. Arteixo, 29 de xuño de 2011 O ALCALDE-PRESIDENTE Por Resolución Alcaldía nº 989/2011 Asdo.: María José Riveiro Martínez Concelleira de Servizos Económicos
11/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 9/2011

Resolución do 23 de xuño de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello da Coruña (expediente IN407A 9/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. r/ Miramar Castrillón, 9-21. Situación: concello da Coruña. Características técnicas: Liña eléctrica de media tensión subterránea (L. M. T. S.), a 15 kV, cunha lonxitude de 0,286 km, coa orixe na L. M. T. S. EIR-705 r/Bergondo, á entrada do C. T. Avda. dos Caídos n.° 57 (expediente IN407A 2006/210), en condutor RHZ1-2OL 12/20 kV 3x (1x240) mm 2 Al, e final en cela do C. T. Avda. dos Caídos n.° 47, previa entrada e saída no C. T. Miramar Castrillón 9-21 proxectado. Centro de transformación non prefabricado, cunha potencia de 400 kVA e relación de transformación de 15/0,400-0,230 kV. Concello da Coruña. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 23 de xuño de 2011. Tristana Moraleja Gómez Xefa territorial da Coruña
11/07/2011 | Administración LocalMunicipal
Santa Comba
Listado provisional de admitidos e excluídos para a provisión dunha praza de policía local

Listaxe provisional de admitidos/excluídos para a provisión dunha praza de policía local Unha vez finalizado o prazo de presentación de instancias para a provisión en propiedade dunha praza de policía local, publicada no BOP número 66, de data 25/02/2011; DOG n.º 72, de data 12/04/2011, e BOE n.º 110, de data 09/05/2011, esta Alcaldía, en virtude das facultades conferidas pola lexislación vixente: RESOLVE: PRIMEIRO.–Aproba-la seguinte lista provisoria de aspirantes admitidos/as e excluídos/as para a provisión dumha praza de policía local. ADMITIDOS/AS: EXCLUÍDOS/AS: SEGUNDO.–Outorgar aos aspirantes excluídos un prazo de dez días hábiles de acordo co establecido no artigo 71.1 da Lei de réxime xurídico das administracións públicas e do procedemento administrativo común, a contar desde o seguinte á data de publicación no Boletín Ofical da Provincia así como no taboleiro de edictos da Casa Consistorial, para subsanar as faltas ou acompañar os documentos preceptivos que motivaron a súa non admisión. TERCEIRO.–Os aspirantes deberán presentarse o día 10 de agosto de 2011, ás 10.00 horas, no Centro Municipal de Cultura, para a celebración do primeiro exercicio. Santa Comba, 28 de xuño de 2011. O ALCALDE-PRESIDENTE DO CONCELLO DE SANTA COMBA Asdo.: Antonio M. Landeira Gallardo